Pruverbiu

Lu pruverbiu (di lu latinu proverbium ) è na sprissioni ca cunteni normi, judizzi, dittami o cunzigghi diciuti ntî na manera sintètica e, assai spissu, ppi mitàfura, e ca hannu statu pigghiati di lu campari cumuni. 'N ginirali pòranu na viritati (o chiddu ca la genti penza ca è veru): si dici ca li pruverbi sunnu lu fruttu di la saggizza pupulari o di la, accussì annincata, filusufìa pupulari, ma cc'è cui susteni ca nun sunnu àutru ca la virsioni cudificata di priggiudizzii. Ponnu cuntèniri similitùtini e mitàfuri, pigghiati di l'usi, li maneri di vita, li liggenni di lu pòpulu ca ntî dda lingua nascìu lu pruverbiu. Ma assai pruverbi sunnu cumuni a cchiossai lingui diffirenti. Ntî lu qualisiasi casu, sunnu nu patrimoniu culturali d'addifènniri e sarvari, vittu ca ni làssanu na trazza di l'èbbichi passati e ni fannu ntènniri la strata ca fìciru li nostri àvuli.

Lu studiu di li pruverbi si chiama parimiuluggìa.

 Vuci cunzigghiati 
 Pruverbi siciliani, nu veru granni alencu di pruverbi siciliani.
 Pruverbi catanisi, n'alencu di pruverbi scrivuti ntî la parrata catanisi.
 Pruverbi nisseni, n'alencu di pruverbi scrivuti ntî la parrata nissena.
 Parimiuluggìa, la scienza ca studìa li pruverbi.

Catigurìa:Cultura
Catigurìa:Folklori